Wild Tales

Wild Tales er det andre studioalbumet til den britiske visesongaren Graham Nash, gjeve ut på Atlantic Records i 1974. Albumet nådde 34. plassen på Billboard 200. Nash meinte at albumet kunne nådd høgare på lista i USA om det ikkje hadde vore for den dårlege støtta og marknadsføringa frå Atlantic Records. Etter den langvarige oppløysinga av Crosby, Stills, Nash & Young seint i 1974 og tidleg i 1975, forlet Nash selskapet og signerte ein avtale for fire album med ABC Records som ein duo med CSNY-partneren David Crosby.

Nash samla saman ei gruppe musikarar som var laust knytte til CSNY-familien, som Johnny Barbata, Tim Drummond, David Lindley og Ben Keith, i tillegg til David Crosby. Andre gjesteartistar var òg Dave Mason, Neil Young (under pseudonymet Joe Yankee) og Joni Mitchell. 

I motsetnad til rapportar som kom seinare, var ikkje den mørkare stemninga på dette albumet inspirert av drapet på den dåverande kjærasten til Nash, Amy Gossage, av broren hennar. Tragedien skjedde meir enn eit år etter albumet kom ut. Nash var derimot nedtrykt etter dei mislukka forholda hans til Joni Mitchell og Rita Coolidge, og av at Crosby, Stills, Nash & Young ikkje klarte å halde saman lenge nok til å gje ut eit nytt album. 

Innhald

Medverkande
Graham Nash: akustisk gitar (4,7), elektrisk rytmegitar (1,2,6), elektrisk piano (3,10), piano (8,9), munnspel (3,7,9), vokal
Johnny Barbata: trommer (1,2,3,4,5,6,9,10)
Joel Bernstein: akustisk gitar (2,10)
David Crosby: vokal (3,5,9)
Tim Drummond: bass
Harry Halex: elektrisk piano (5), akustisk gitar (9)
Stanley Johnston: stemmemontasje (6)
Ben Keith: pedalsteelgitar (2,4,5,9), dobro (10)
David Lindley: elektrisk slidegitar (1,6), mandolin (3)
Dave Mason: 12-strengsgitar (7)
Joni Mitchell: vokal (10)
Joe Yankee (eit pseudonym for Neil Young): akustisk piano (5)

Kjelder
Denne artikkelen bygger på «Wild Tales» frå ,  den 17. januar 2019. 
 oppgav desse kjeldene:

Kategori:Musikkalbum frå 1974
Kategori:Album produserte av Graham Nash
Kategori:Atlantic Records-album
Kategori:Graham Nash-album